Diari Oficial de la Generalitat Valenciana


Sumari del DOGV 9201, del 25-10-2021 (2021/10828)

RESOLUCIÓ de 5 d'octubre de 2021, del Protectorat de Fundacions de la Generalitat, per la qual es fa públic l'extracte de diverses resolucions de la Direcció General de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10462


Data del document
:   05-10-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 5 d'octubre de 2021, del Protectorat de Fundacions de la Generalitat, per la qual es fa públic l'extracte de diverses resolucions de la Direcció General de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana. [2021/10867]  
La Direcció General de Modernització i Relacions amb l'Administració de Justícia ha dictat les resolucions següents:  
  
- Resolució de 9 de setembre de 2021, de la directora general de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana l'entitat denominada Centre Mundial de València per a l'Alimentació Urbana Sostenible, Fundació de la Comunitat Valenciana ?Cemas?, amb el número 648V, i classificar-la amb caràcter d?«Altres» (90) sota la tutela del Protectorat que exerceix la Generalitat. El domicili de la fundació queda establit a València, edifici la Base, situat al carrer de la Marina Reial Joan Carles I, s/n.  
Fins i activitats:  
«1. L'Ajuntament de València constitueix la Fundació en l'exercici de les competències conferides per l'article 25 de la Llei 7/1985, de 2 d'abril, reguladora de les bases de règim local de la Comunitat Valenciana, sobre medi ambient urbà, cultura, promoció de la imatge internacional de la ciutat de València, seguretat alimentària i agricultura.  
  
2. La Fundació té com a fi fonamental promoure els sistemes alimentaris saludables i sostenibles. La Fundació desenvoluparà les funcions fins ara assumides per l'òrgan desconcentrat local Centre Mundial de València per a l'Alimentació Urbana Sostenible i en tot cas, les següents:  
a) Recopilarà, arxivarà, catalogarà i compartirà els coneixements i les bones pràctiques per a consolidar sistemes alimentaris sostenibles i sans tant de la ciutat de València com de les ciutats del món, amb especial atenció als sistemes urbans i periurbans sostenibles i la relació dels àmbits rural i urbà, i també les arts de pesca sostenible i responsable.  
  
b) Comunicarà, divulgarà, conscienciarà i sensibilitzarà sobre totes aquelles qüestions vinculades a sistemes alimentaris sans i sostenibles a través de quantes accions de comunicació es considere oportunes, publicacions, material audiovisual, material per a difusió digital, exposicions, fullets, campanyes, etc. Tant de manera unilateral com en coordinació amb altres entitats o organismes públics i privats de caràcter nacional i internacional.  
c) Servirà com a plataforma de connexió i desenvolupament de projectes conjunts entre administracions, organitzacions, empresaris i tota mena d'entitats locals, regionals, nacionals i internacionals interessades en la promoció de sistemes alimentaris saludables i sostenibles.  
d) Desenvoluparà les infraestructures necessàries per a la promoció de sistemes alimentaris saludables i sostenibles.  
e) Procurarà la connexió de les ciutats i la creació de vincles al voltant dels sistemes alimentaris urbans saludables i sostenibles.  
f) Promourà la imatge de València per a convertir-la en un referent mundial dels sistemes alimentaris urbans saludables i sostenibles.  
g) Assessorarà i participarà en les accions públiques i privades de desenvolupament dels sistemes alimentaris saludables i sostenibles.  
h) Executarà i dirigirà els projectes i programes, amb la finalitat d'impulsar i coordinar els recursos públics i privats disponibles per a consolidar sistemes alimentaris sostenibles.  
i) Desenvoluparà qualsevol altra activitat que permeta completar o perfeccionar les finalitats esmentades.  
3. La Fundació podrà organitzar activitats fora de la seua seu i podrà rebre les organitzades per altres institucions per a afavorir el compliment dels seus fins.  
4. La Fundació podrà realitzar per si mateixa totes les activitats, incloses les mercantils, en el seu cas, que conduïsquen directament o indirectament a la seua consecució, sense que, en cap cas, la realització d'activitats mercantils puga constituir la seua activitat principal, amb la finalitat d'ajudar al compliment de l'objecte de la Fundació i dels seus fins. La Fundació podrà participar en societats que tinguen limitades la responsabilitat dels seus socis o constituir aquestes, sempre que amb això coadjuve al millor compliment dels seus fins fundacionals.  
5. El Patronat de la Fundació determinarà la manera en què les finalitats enumerades en aquest article han de complir-se.»  
Beneficiaris:  
«Serà potencial beneficiari de la Fundació, la societat valenciana. La Fundació atorgarà amb criteris d'imparcialitat, objectivitat i no discriminació els seus beneficis a persones o entitats que, reunint les condicions expressades anteriorment, estime el patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 15 de setembre de 2021, de la directora general de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana l'entitat denominada Fundació del Somni Mónica Duart de la Comunitat Valenciana, amb el número 650V, i classificar-la amb caràcter d?«Investigació» (21) sota la tutela del Protectorat que exerceix la Generalitat. El domicili de la Fundació queda establit a València, al carrer de Colom, núm. 1, planta 5, pta. 7.  
Fins i activitats:  
«La Fundació té per objecte promoure, impulsar, difondre i afavorir la investigació cientificotècnica, la innovació i la formació relacionada amb el descans i les malalties associades al somni, contribuint a millorar la salut física i mental de les persones, i garantir una vida sana i un augment del benestar en totes les edats.  
El Patronat de la Fundació tindrà plena llibertat per a programar les activitats de la Fundació tendents a la consecució d'aquells objectius concrets, que segons el parer d'aquell i dins del compliment dels seus fins siguen els més adequats o convenients a cada moment, i també per a determinar la manera en què s'hauran de complir els fins enumerats en aquest article.  
Totes les prestacions de la Fundació s'atorgaran de forma no lucrativa.»  
Beneficiaris:  
«Seran potencials beneficiaris de la Fundació:  
a) Persones físiques o jurídiques, institucions, entitats públiques o privades que treballen en alguna línia d'investigació concorde als fins perseguits per la Fundació.  
b) Qualsevol persona que patisca malalties i/o alteracions relacionades amb el somni i el descans.  
c) Organismes, entitats i institucions que tinguen com a fi millorar la qualitat de vida de les persones amb malalties i/o trastorns del somni.  
  
d) Col·lectius més desprotegits: xiquets i xiquetes, joves, dones, persones majors, persones en situació d'exclusió social i/o amb diversitat funcional.  
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats, organismes i institucions que, reunint les condicions expressades anteriorment, estime el patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar enfront de la Fundació cap dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 17 de setembre de 2021, de la directora general de Modernització i Relacions amb l'Administració de Justícia de la Conselleria de Justícia, Interior i Administració Pública, per la qual s'acorda inscriure en el Registre de Fundacions de la Comunitat Valenciana l'entitat denominada Fundación Berreby de la Comunitat Valenciana, amb el número 129C, i classificar-la amb caràcter d?«Art» (32) sota la tutela del Protectorat que exerceix la Generalitat. El domicili de la Fundació queda establit en Vilafamés (Castelló), al carrer del Mestre Bernat, núm. 4.  
Fins i activitats:  
«La Fundació persegueix els fins següents:  
- Donar a conéixer al públic l'obra polifacètica de l'artista Elie-Georges Berreby posant la Sra. Geneviève Berreby les obres de la seua col·lecció a la disposició del museu que administrarà la Fundació.  
- Donar a conéixer l'obra d'amics Elie-Georges Berreby i d'artistes africans. Per a aquests últims, la Sra. Geneviève Berreby posarà a la disposició del museu la seua col·lecció personal.  
- Rebre exposicions d'altres artistes contemporanis, editar documents d'informació artística i de manera general realitzar les activitats d'un museu o d'una galeria d'art.  
Per al millor compliment dels seus fins, la Fundació pot realitzar, entre altres, les activitats següents:  
· Escometre les obres i reformes que foren necessàries en immobles, amb la finalitat d'establir en aquests immobles un museu o lloc habilitat per a l'exposició de les obres d'art.  
· Realitzar exposicions, conferències, xarrades educatives i espectacles tallers.  
· Dur a terme visites guiades.  
· Establir contactes i intercanvis d'obres d'art amb altres entitats o fundacions.  
· L'edició de llibres, revistes, fullets o qualsevol altre material divulgatiu.  
· L'organització d'esdeveniments culturals o relacionats amb els fins de la Fundació.  
· Realitzar totes aquelles tasques subordinades o accessòries a l'activitat principal.  
· Exercir les activitats econòmiques necessàries per al compliment dels fins.  
· I de manera genèrica, dur a terme totes les actuacions que siguen conduents al millor assoliment dels seus fins.  
Les anteriors activitats s'estableixen de manera enunciativa i no limitadora, podent desenvolupar qualssevol altres activitats pròpies per als fins de la Fundació.»  
Beneficiaris:  
«1. L'actuació de la Fundació beneficiarà principalment els habitants de Vilafamés (Castelló), i també els turistes que visiten aquesta localitat, i tot això sense perjudici d'altres col·lectivitats genèriques de persones.  
2. Sempre que siga precisa la delimitació dels beneficiaris, en casos com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés conforme als objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat dels beneficiaris, ordre de petició i altres anàlegs. El Patronat podrà acordar els requisits específics de cada convocatòria i la composició, en el seu cas, de l'òrgan de selecció, els seus criteris d'actuació, els requisits i els mèrits a valorar.  
  
3. Ningú no podrà al·legar ni individualment ni col·lectivament davant la Fundació o el seu Patronat, cap dret al gaudi dels seus beneficis, abans que foren concedits, ni imposar la seua atribució a persones determinades.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat, de fundacions de la Comunitat Valenciana, modificada per la Llei 9/2008, de 3 de juliol, que estableix com a funció específica del Protectorat «[...] donar publicitat a l'existència i activitats de les fundacions», i també per apreciar-se la concurrència d'interés públic en el seu general coneixement.  
  
  
València, 5 d'octubre de 2021.- La consellera de Justícia, Interior i Administració Pública, p. d. c. (R 02.08.2019, DOGV núm. 8606, 05.08.2019), la secretària autonòmica de Justícia i Administració Pública: Isabel Gemma Fajardo García.